Zgjedhjet 2008: Rudi Xhuliani kryeson garën e Partisë Republikane
Megjithatë, ekspertët politikë e shikojnë garën republikane si mjaft të hapur dhe një numër konkurrentësh të fortë
Rudi Xhuliani, vërtet kryeson në anketat, por distanca që ai ka nga rivalët e tjerë është shumë më e vogël, po të krahasohet me avazhtazhin në të cilin ndodhet senatorja Hillari Klinton përballë të tjerëve në kampin e demokratëve. Xhuliani ka përballë një sfidë të fuqishme nga ish senatori Fred Tomson i shtetit Tenesi, nga senatori i Arizonës, Xhon Mekein dhe nga ish guvernatori i shtetit Massaçusets Mit Romni. Një numër rivalësh të tjerë republikanë janë shumë prapa në anketat. Fakti që Xhuliani qëndron në krye, është një e papritur e çuditëshme, sepse pikëpamjet e tij për çështje të tilla sociale, si aborti, të drejtat e homoseksualëve dhe kufizimi i armëve, që bien ndesh me qëndrimet e konservatorëve brenda Partisë Republikane. I sh kryebashkiaku i Nju Jorkut mendon se republikanët duhet ta zgjedhin atë pasi ai do të ishte kandidati më i fuqishëm për t’u përballur me zonjën Hillari Klinton, nëse ajo fiton emërimin e Partisë Demokrate. Ekspertët politikë thonë se Xhuliani mbetet në krye të kampit republikan, pasi njerëzit e vlerësojnë atë shumë pozitivisht për rolin drejtues që ai luajti në ditët që pasuan sulmet terroriste të 11 shtatorit 2001 në Shtetet e Bashkuara. Ja ç’thotë historiani Allan Lichtman i Universitetit Amerikan në Uashington. "Nuk ka një kandidat republikan që të jetë vërtet në krye dhe nga vështrimi i analistit, tani për tani nuk ekziston një kandidat republikan, që të jetë në gjendje të marrë emërimin. Rudi Xhuliani është paksa më përpara në anketa, por ai ka probleme të shumta me votuesit e bazës republikane lidhur me pikëpamjet e tij për çështjet sociale, si aborti dhe të drejtat e homoseksualëve." Edhe analistë të tjerë, e shikojnë mjaft të paparashikueshme garën në kampin republikan. Këto janë komentet e profesorit Stefen Uejni, që studion çështjet e qeverisjes në Universitetin Xhorxhtaun të Uashingtonit. Kjo gjendje pasigurie në kampin republikan po ndihet edhe në shtete të tilla, si Nju Hampshër, ku do të zhvillohen garat e para mes kandidatëve brenda secilës parti. Ja ç’thotë Dante Skala, i cili jep lëndën e politikës në Universitetin e shtetit Nju Hampshër. Konservatorët e çështjeve sociale janë një ndër grupet më të rëndësishëm të votuesve brenda Partisë Republikane. Por deri tani, as ata nuk kanë zgjedhur favoritin e tyre mes kandidatëve kryesorë republikanë, ku bëjnë pjesë Xhuliani, Tompson, Mekein, Romni dhe ish guvernatori i shtetit Arkansas, Majk Hakabi. Eksperti Dante Skala thotë se vëren shenja të njëjta shqetësimi mes republikanëve edhe në shtetin e tij, Nju Hampshër. tha eksperti. Mungesa e një kandidati bindës në kampin republikan mund të krijojë rastin, që një rival më pak i njohur në këtë parti, të dalë në krye gjatë garave të para brenda partisë të cilat përcaktojnë se cili do të jetë kandidati përfundimtar. Gara e para do të zhvillohet në shtetin Ajova në fillim të muajit janar. Republikanët do ta emërojnë zyrtarisht kandidatin e tyre për president në kuvendin kombëtar të partisë që do të mbahet në muajin shtator në Minneapolis të shtetit Minesota.//lk